text: FULL DE RUTA. DIJOUS 31.
  Palmera d'Honor
  Les batalles d'Algèria
  Anem enfilant la recta final del festival, però encara queden moltes pel·lícules i activitats per gaudir. Hui finalitzen les projeccions de la Secció Oficial a Competició amb els segons passes de la valenciana ZERØ i l'egípcia BETWEEN TWO SEAS, en tots dos casos amb presència dels seus autors. És el torn del jurat, que haurà de deliberar i anunciar el seu veredicte en les pròximes hores. Quan siga públic, les pel·lícules guanyadores del festival es podran recuperar durant el cap de setmana en diverses sessions especials. Però abans, com hem avançat, hi ha molta tela que tallar.
  Hui el gran protagonista de la Mostra és Ferzan Ozpetek. Després d'haver pogut revisar la seua filmografia durant els dies previs, el director turc establit a Itàlia visita València per a oferir una masterclass en la qual parlarà sobre el seu cinema amb el periodista barceloní Manel Haro, un expert en la seua obra, i a més acceptarà preguntes del públic. Una gran oportunitat per a conèixer millor al responsable de títols com HAMAM, EL BAÑO TURCO o EL HADA IGNORANTE. Serà en la Fundació Bancaixa i l'entrada és gratuïta fins a completar aforament.
  Tampoc se'ns ha passat per alt que és 31 d'octubre. Nit de Halloween. No podíem deixar passar tan assenyalada data per a organitzar una sessió perdulària de mitjanit, sobretot perquè comptem amb la pel·lícula perfecta per a fer-ho. Es tracta de CUERDAS, una producció valenciana dirigida per José Luis Montesinos, protagonitzada per Paula del Río i capaç de posar dels nervis a qualsevol. Compta la història de supervivència d'una jove paraplègica confinada en una cadira de rodes que ha d'enfrontar-se a un gos rabiós en el reduït espai d'una casa de camp. Angoixa i tensió en estat pur, com van poder comprovar recentment els espectadors del Festival de Sitges, on la pel·lícula es va estrenar mundialment i va participar en la secció a competició. Per a la seua premiere valenciana, comptarem amb l'assistència del director i l'actriu, que desentranyaran tots els secrets d'aquesta cinta rodada en Masarrojos però amb vocació internacional.
  Al llarg del dia hi ha oportunitats de sobres per a donar-se un festí de cinema. Liliana Cavani continua sent protagonista absoluta en La Filmoteca, on hui es pot recuperar, per exemple, FRANCESCO, un biopic de Sant Francesc d'Assís protagonitzat per Mickey Rourke i Helena Bonham-Carter. A més, ració doble de cinema valencià amb els segons passes d'UNA DONA AMB UNES ALES TREMENDES (Pedro Pérez Rosado) i MATAR AL REY (Vicente Monsonís), amb la presència de tots dos directors. Jornada propícia també per a fer-se un panxó de comèdia clàssica italiana, amb la seqüela de RUFUFÚ, LA MARCHA SOBRE ROMA, SEDUCIDA Y ABANDONADA o aqueixa autèntica meravella que és PAJARITOS Y PAJARRACOS, amb un excel·lent Totò a les ordres del gran Pier Paolo Pasolini. I en la repesca, un parell de títols del cicle 'La revolució de la dona al cinema egipci', el refrescant debut de Toni Canet (AMANECE COMO PUEDAS) o els últims passes de ARE YOU GLAD I'M HERE i DAFNE. És vespra de festa, convé aprofitar que demà no cal matinar.
  Mostra de València completa la secció a concurs amb altres cinc estrenes a Espanya.
  La 35a Mostra de València-Cinema del Mediterrani, que se celebrarà als cines Babel i la Filmoteca entre el 22 d'octubre i l'1 de novembre, ha
  El festival Mostra de València-Cinema del Mediterrani, que se celebra del 22 d'octubre a l'1 de novembre, avança algunes de les pel·lícules que integraran la